section_heading: Pozadina
paragraph_text: The Satanist je sniman od veljače pa sve do lipnja 2013. godine u studiju Hertz u Białystoku te studiju RG u Gdanjsku; oba studija nalaze se u Poljskoj. Producenti albuma bili su Daniel Bergstrand, sastav te braća Wiesławscy. Album je miksao Matt Hyde u studiju Hydeaway u Los Angelesu dok je mastering izvršio Ted Jensen u studiju Sterling Sound u New Yorku. Objava albuma bila je odgođena radi problema u miksanju koje je navodno prouzročio Colin Richardson koji je naknadno izbačen iz produkcijskog tima.<ref> Sastav je razmatrao i produkcijski rad s Joshom Middletonom (iz sastava Sylosis), no on je odbio pošto u produkciji albuma nije želio koristiti tzv. "click track" koji je sastav tražio.